CELEX: 62013TN0354
Language: mt
Date: 2013-07-04 00:00:00
Title: Kawża T-354/13: Rikors ippreżentat fl- 4 ta’ Lulju 2013 — Zentralverband des Deutschen Bäckerhandwerks vs Il-Kummissjoni

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/43
            
         Rikors ippreżentat fl-4 ta’ Lulju 2013 — Zentralverband des Deutschen Bäckerhandwerks vs Il-Kummissjoni
   (Kawża T-354/13)
   2013/C 260/78
   Lingwa tal-kawża: il-Ġermaniż
   
      Partijiet
   
   
      Rikorrenti: Zentralverband des Deutschen Bäckerhandwerks e.V. (Berlin, il-Ġermanja) (rappreżentanti: I. Jung, M. Teworte Vey, A. Renvert u J. T. Saatkamp, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-konvenuta tat-8 ta’ April 2013 fil-Każ “Kołocz śląski/Kołacz śląski” — Schlesischer Streuselkuchen (Ref. Ares [2013] 619104 — 10. April 2013).
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq bażi legali żbaljata
               
                           —
                        
                        
                           Ir-rikorrenti ssostni li l-konvenuta wettqet żball ta’ liġi meta bbażat id-deċiżjoni tagħha dwar it-talba tar-rikorrenti għall-kanċellament tar-reġistrazzjoni ta’ “Kołocz śląski/Kołacz śląski” bħala indikazzjoni ġeografika protetta fuq ir-Regolament (UE) Nru 1151/2012 (1), fis-seħħ fil-mument tad-deċiżjoni tal-konvenuta, minflok ir-Regolament (KE) Nru 510/2006 (2), fis-seħħ fil-mument tat-talba tar-rikorrenti. B’dan il-mod, il-konvenuta kisret il-prinċipju “tempus regit actum”.
                        
                     
                           —
                        
                        
                           Ir-rikorrenti ssostni wkoll li t-talba għall-kanċellament tar-reġistrazzjoni hija ammissibbli u fondata skont ir-Regolament (KE) Nru 510/2006. F’dan ir-rigward, hija tosserva b’mod partikolari li hemm żewġ raġunijiet għal kanċellament tar-reġistrazzjoni fis-sens tal-Artikolu 12(2) tar-Regolament (KE) Nru 510/2006 (l-indikazzjoni inkwistjoni hija indikazzjoni ġenerika fis-sens tal-Artikolu 3(1) tar-Regolament Nru 510/2006; id-delimitazzjoni ġeografika tat-territorju tas-Silesja fl-ispeċifikazzjonijiet tar-reġistrazzjoni hija żbaljata) u li interpretazzjoni u applikazzjoni differenti ta’ din id-dispożizzjoni jiksru d-drittijiet fundamentali tal-impriżi tal-furnara fir-Repubblika Federali tal-Ġermanja.
                        
                     
         
               (2)
            
            
               It-tieni motiv ibbażat fuq ksur tar-Regolament Nru 1151/2012
               
                           —
                        
                        
                           Ir-rikorrenti ssostni li t-talba hija ammissibbli u fondata, anki jekk din hija evalwata fuq il-bażi tar-Regolament (UE) Nru 1151/2012.
                        
                     
         
      (1)  Regolament (UE) Nru 1151/2012 tal-Parlament Ewropew u tal-Kunsill, tal-21 ta’ Novembru 2012, dwar skemi tal-kwalità għal prodotti agrikoli u oġġetti tal-ikel (ĠU L 343, p. 1).
   
      (2)  Regolament tal-Kunsill (KE) Nru 510/2006, tal-20 ta’ Marzu 2006, dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (ĠU L 335M, p. 213).